section_heading: Werder Bremen i Mainz 05
paragraph_text: Dana 16. siječnja 2007. godine Zidan je prodan u Mainz 05 gdje je već igrao na posudbi. Visina transfera od 3 milijuna eura bila je najveća u klupskoj povijesti. U prvih 5 odigranih utakmica za klub postigao je 6 pogodaka. Na temelju glasova čitatelja njemačkog nogometnog magazina Kicker, Mohamed Zidan je s 50% glasova proglašen za igrača mjeseca veljače dok je Mainz 05 proglašen za momčad mjeseca njemačke Bundeslige.